Igal "maariigil" oli oma iseseisev ja rippumatu riigivõim, ta oli  suveräänne omas tegevuses. Järelikult iga "maa" võis iseseisvalt sõda alustada, sõdida ja rahu sõlmida. Iga "maa" võis ise ehitada omad kindlustused, omad "maalinnad" ja panna peale oma "maarah­vale" vastavad kohustused. Iga "maa" võis ise oma sisemisi asju korraldada. Kui üks "maa" mingi vaenlase poolt rüüstati või alla heideti, siis see iseenesest ei tähendanud, et teine "maa" sellest puu­dutatud oli või et teine või teised maad oleksid alla heidetud. Iga maariik oli seega oma võimu poolest otsemas mõttes  suveräänne riik. Millised aga olid seesuguse maariigi riigivõimu orgaanid?